laion/Wikipedia-Exotic huggingface dataset:
জন ফ্রাঙ্কলিন এন্ডারস

জন ফ্রাঙ্কলিন এন্ডারস (১০ ফেব্রুয়ারি ১৮৯৭ – ৮ সেপ্টেম্বর ১৯৮৫) একজন মার্কিন বিজ্ঞানী। তাকে "আধুনিক প্রতিষেধকের জনক" বলা হয়। তিনি ১৯৫৪ সালে চিকিৎসাবিজ্ঞানে নোবেল পুরস্কার লাভ করেন। এন্ডারস কানেকটিকাটের ওয়েস্ট হার্টফোর্ডে জন্মগ্রহণ করেন। তিনি ১৯৩০ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। পরে তিনি শিশু হাসপাতাল বোস্টনের অনুষদে যোগদান করেন। প্রেসিডেন্সিয়াল মেডেল অব ফ্রীডম, ১৯৬৩ "John F. Enders - Biographical"। NobelPrize.org। Nobel Prize Outreach AB। সংগ্রহের তারিখ ১৪ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ofgang, Erik (১২ আগস্ট ২০২০)। "How a Connecticut scientist became the 'Father of Modern Vaccines'"। Connecticut Magazine (ইংরেজি ভাষায়) (September 2020)। ১৫ মার্চ ২০২২ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Tyrrell, D. A. J. (১৯৮৭)। "John Franklin Enders. 10 February 1897-8 September 1985"। Biographical Memoirs of Fellows of the Royal Society। 33: 212–226। জেস্টোর 769951। ডিওআই:10.1098/rsbm.1987.0008 । পিএমআইডি 11621434। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Katz SL (২০০৯)। "John F. Enders and measles virus vaccine—a reminiscence"। Measles। Current Topics in Microbiology and Immunology। 329। পৃষ্ঠা 3–11। আইএসবিএন 978-3-540-70522-2। ডিওআই:10.1007/978-3-540-70523-9_1। পিএমআইডি 19198559। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Nobel Prize in Physiology or Medicine 1954"। NobelPrize.org। সংগ্রহের তারিখ ১৩ ফেব্রুয়ারি ২০২১। Prize motivation: for their discovery of the ability of poliomyelitis viruses to grow in cultures of various types of tissue. উদ্ধৃতি টেমপ্লেট ইংরেজি প্যারামিটার ব্যবহার করেছে (link) "How a CT man who majored in English at Yale became the 'Father of Modern Vaccines'"। CTInsider.com (ইংরেজি ভাষায়)। ২০২০-০৯-০৮। ২০২০-১০-০১ তারিখে মূল থেকে আর্কাইভ করা। সংগ্রহের তারিখ ২০২০-০৯-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) October 2019, Live Science Staff 07। "Nobel Prize in Medicine: 1901-Present"। livescience.com (ইংরেজি ভাষায়)। সংগ্রহের তারিখ ২০২০-০৯-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "John F. Enders - Biographical"। NobelPrize.org। Nobel Prize Outreach AB। সংগ্রহের তারিখ ১৪ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Wetterau, Bruce (১৯৯৬)। The Presidential Medal of Freedom : winners and their achievements। Washington, D.C.: Congressional Quarterly। পৃষ্ঠা 54–55। আইএসবিএন 978-1-56802-128-7। সংগ্রহের তারিখ ১৩ ফেব্রুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Biography at Nobel Foundation website
হুগো গ্রোশিয়াস

হুগো গ্রোশিয়াস (১০ এপ্রিল ১৫৮৩ - ২৮ আগস্ট ১৬৪৫) ছিলেন ওলন্দাজ প্রজাতন্ত্রের একজন আইনজ্ঞ। তিনি ফ্রান্সিসকো দে ভিতোরিয়া আর আলবার্তো জেন্তিলির সাথে মিলে প্রাকৃতিক আইনের উপর ভিত্তি করে আন্তর্জাতিক আইনের ভিত্তিপ্রস্তর স্থাপন করেন। তিনি ছিলেন একাধারে একজন দার্শনিক, ধর্মতাত্ত্বিক, ইতিহাসবেত্তা, কূটনীতিবিদ, নাট্যকার ও কবি। রোমান সাম্রাজ্যের পতন ঘটে ৪২৬ খ্রিষ্টাব্দে। তারপর মধ্যযুগে ইউরোপের শাসনকার্য পরিচালিত হত ভ্যাটিকান থেকে। প্রাকৃতিক আইনকে মধ্যযুগে ধর্ম দিয়ে চাপা দেওয়া হয়। বলা হয় যা কিছু ঈশ্বর কর্তৃক প্রদত্ত তাই আইন। একইভাবে রাষ্ট্র ও জাতিসমূহ কীভাবে আচরণ করবে তাও ঈশ্বর ঠিক করে দিয়েছেন। গ্রোশিয়াস এ ধারণা পরিবর্তনে অগ্রণী ভূমিকা পালন করেন। ১৬০৯ সালে তার প্রথম গ্রন্থে Mare Liberum বা "মুক্ত সমুদ্র" প্রকাশ করেন। সপ্তদশ শতকে ইউরোপে সবচেয়ে শক্তিশালী রাষ্ট্র ছিল ইংল্যান্ড, ফ্রান্স, ইতালি, স্পেন ও নেদারল্যান্ডস। মূল কারণ ছিল এসব রাষ্ট্র সমুদ্রপথে বাণিজ্য করার সুযোগ পায় এবং এদের প্রত্যেকের শক্তিশালী নৌবাহিনী ছিল। এ শক্তির বলে এরা সমুদ্রের বিশাল অংশ নিজ নিজ অধিকারে রয়েছে বলে দাবি করে। এ গ্রন্থে গ্রোশিয়াস দেখান যে সমুদ্র মানবজাতির জন্য উন্মুক্ত। প্রকৃতির এ ভাণ্ডারের উপর অধিকার নিশ্চিত করা জরুরি এবং তা করতে হবে নির্দিষ্ট নীতিমালার ভিত্তিতে। তার এ প্রকৃতিবাদী মতবাদ ব্যাপক সাড়া ফেলে। ১৬২৫ সালে হুগো গ্রোশিয়াস তার বিখ্যাত গ্রন্থ ডি জুর বেল্লি আক পাসিস (যুদ্ধ ও শান্তির আইন) প্রকাশ করেন। এ গ্রন্থে তিনি বিশ্বশান্তির একটি রূপরেখা প্রকাশ করেন যা আন্তর্জাতিক আইনের অন্যতম ভিত্তি হিসেবে কাজ করে। এ গ্রন্থে তিনি পরামর্শ দেন, রাষ্ট্রসমূহের পারস্পরিক সম্পর্কের ক্ষেত্রে যুক্তির উপর প্রাধান্য দেওয়া উচিত। ১৬৪৫ সালের আগস্টে তিনি সুইডিশ পোমেরানিয়ায় মৃত্যুবরণ করেন। van Ittersum, Martine Julia (২০০৬)। Hugo Grotius, Natural Rights Theories and the Rise of Dutch Power in the East Indies 1595-1615। Boston: Brill। আইএসবিএন 90-04-14979-1।  Vreeland, Hamilton (১৯১৭)। Hugo Grotius: The Father of the Modern Science of International Law। New York: Oxford University Press। আইএসবিএন 0-8377-2702-2।  Borschberg, Peter, 2011, Hugo Grotius, the Portuguese and Free Trade in the East Indies, Singapore and Leiden: Singapore University Press and KITLV Press. Johannes Thumfart: The Economic Theology of Free Trade. On the relationship between Hugo Grotius’s “Mare Liberum” and Francisco de Vitoria’s “Relectio de Indis recenter inventis”, following Giorgio Agamben’s enhancement of Carl Schmitt’s notion of Political Theology. In: Grotiana 30/2009, S. 65-87. Bull, Kingsbury and Roberts, eds., 1990. Hugo Grotius and International Relations. Oxford Univ. Press. উইকিউক্তিতে হুগো গ্রোশিয়াস সম্পর্কিত উক্তির সংকলন রয়েছে। উইকিসংকলনে এই লেখকের লেখা মূল বই রয়েছে: হুগো গ্রোশিয়াস উইকিমিডিয়া কমন্সে হুগো গ্রোশিয়াস সংক্রান্ত মিডিয়া রয়েছে। Stanford Encyclopedia of Philosophy entry Extensive catalogue of Grotius' writings at the Peace Palace Library, The Hague ওয়েব্যাক মেশিনে আর্কাইভকৃত ১৬ মে ২০১১ তারিখে Syntagma arateorum, Leiden 1600 da www.atlascoelestis.com
লনয়াবো সতসবে

লনয়াবো লেনক্স সতসোবে (ইংরেজি: Lonwabo Lennox Tsotsobe; জন্ম: ৭ মার্চ, ১৯৮৪) কেপ প্রদেশের পোর্ট এলিজাবেথে জন্মগ্রহণকারী প্রাক্তন দক্ষিণ আফ্রিকান ক্রিকেটার। বামহাতি মিডিয়াম ফাস্ট বোলার হিসেবে দক্ষিণ আফ্রিকা দলে খেলে থাকেন। পাশাপাশি ডানহাতে ব্যাটিংও করে থাকেন। এছাড়াও, ঘরোয়া ক্রিকেটে ডলফিন্স ক্রিকেট দলের হয়ে খেলছেন। জুন, ২০১৩ সালে প্রকাশিত সর্বশেষ ওডিআই র‌্যাঙ্কিংয়ে বিশ্বের ৭ম বোলাররূপে মনোনীত হন। নভেম্বর, ২০০৮ সালে প্রথমবারের মতো দক্ষিণ আফ্রিকার টেস্ট দলে খেলার জন্য নির্বাচিত হন। জুন, ২০১০ সালে ত্রিনিদাদে অনুষ্ঠিত ওয়েস্ট ইন্ডিজের বিপক্ষে টেস্ট অভিষেক ঘটে তার। এরপর তিনি ওডিআই দলে খেলার জন্য নির্বাচিত হন। ৩০ জানুয়ারি, ২০০৯ তারিখে অস্ট্রেলিয়ার বিপক্ষে অনুষ্ঠিত একদিনের আন্তর্জাতিকে অভিষিক্ত হয়ে ৯ ওভারে ৫০ রান দিয়ে ৪ উইকেট দখল করেন। খেলায় দক্ষিণ আফ্রিকা ৩৯ রানে জয়লাভের পাশাপাশি ওডিআই সিরিজ জয় করেছিল ৪-১ ব্যবধানে। ২০১১ সালের বিশ্বকাপ ক্রিকেট প্রতিযোগিতায় দক্ষিণ আফ্রিকা দলের অন্যতম সদস্য ছিলেন তিনি। খেলায় তার দল কোয়ার্টার-ফাইনাল পর্যন্ত পৌঁছতে পেরেছিল। ১১ জানুয়ারি, ২০০৯ তারিখে টুয়েন্টি২০ আন্তর্জাতিকে অভিষেক ঘটে ততসোবের। মেলবোর্ন ক্রিকেট গ্রাউন্ডে অনুষ্ঠিত এ খেলায় প্রতিপক্ষ ছিল অস্ট্রেলিয়া। জুন, ২০১০ সালে জিম্বাবুয়ের বিপক্ষে ২য় টি২০-তে মরনে মরকেলের আঘাতপ্রাপ্তিজনিত কারণে অংশ নেন। উদ্বোধনী ওভারে পরপর দু’টি চার দিলেও হ্যামিল্টন মাসাকাদজা’র গুরুত্বপূর্ণ উইকেটটি নেন। এপ্রিল, ২০১১ তারিখে ইংলিশ কাউন্টি ক্রিকেটে খেলার উদ্দেশ্যে বিদেশী খেলোয়াড় হিসেবে এসেক্সের সাথে চুক্তিবদ্ধ হন। দ্বিতীয় বিভাগের কাউন্টি চ্যাম্পিয়নশীপের তিনটি প্রথম-শ্রেণীর খেলায় মাত্র পাঁচ উইকেট দখল করায় দল থেকে বাদ পড়েন। পাঁচটি একদিনের ক্রিকেটে মাত্র আট উইকেট লাভ করেন। এ অবস্থায় তিনি হতাশায় ভোগেন যাকে তিনি আখ্যায়িত করেন জীবনের সবচেয়ে মন্দ দু’মাসরূপে। উইকিমিডিয়া কমন্সে লনওয়াবো ততসোবে সংক্রান্ত মিডিয়া রয়েছে। Uncapped Tsotsobe in Test squad for Australia West Indies v South Africa in 2010, CricketArchive, 06-13-2010, accessed 06-18-2010 http://content-rsa.cricinfo.com/ausvrsa2008_09/content/squad/383792.html Essex sign Tsotsobe as overseas player, ESPNcricinfo, ৮ এপ্রিল ২০১১, সংগ্রহের তারিখ ২৪ মে ২০১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Lonwabo Tsotsobe tweets about Essex pain, BBC Sport, ২৪ মে ২০১১, সংগ্রহের তারিখ ২৪ মে ২০১১ উদ্ধৃতি টেমপ্লেট ইংরেজি প্যারামিটার ব্যবহার করেছে (link) এবি ডি ভিলিয়ার্স আইসিসি প্লেয়ার র‌্যাঙ্কিং দক্ষিণ আফ্রিকা জাতীয় ক্রিকেট দল ২০১৩ আইসিসি চ্যাম্পিয়ন্স ট্রফি ২০১৩ দক্ষিণ আফ্রিকা ক্রিকেট দলের শ্রীলঙ্কা সফর
ফেঞ্চি (জাহাজ)

ফেঞ্চি ছিল কুখ্যাত জলদস্যু হেনরি এভরির জাহাজ ও তিনি মে ১৬৯৪ থেকে ১৬৯৫ সালের শেষ পর্যন্ত জাহাজটির ক্যাপ্টেন ছিলেন। হেনরি এভরি জলদস্যুতা থেকে অবসর নেওয়ার পর জাহাজটি সম্পর্কে আর কোন তথ্য পাওয়া যায়নি। প্রথম দিকে ফেঞ্চিতে ৪৬টি কামান ধারনের ক্ষমতা ছিল এবং চার্লস ২ নামে একজন স্প্যানীয় প্রাইভেটিয়ার এর নামানুসারে এর নামকরণ করা হয় চার্লস ২। ক্যাপ্টেন ছিলেন গিবসন নামের একজন স্প্যানীয়। ৭ই মে, ১৬৯৪ সালে হেনরি এভরি ও কিছু ক্রু মিলে বিদ্রোহ করে জাহাজটি দখল করে এবং স্পেনের কুরোনা ত্যাগ করে কেপ-এর উদ্দেশ্যে যাত্রা করে। এসময় চার্লস ২ -এর নাম পরিবর্তন করে ফেঞ্চি রাখা হয়। কেপে পৌঁছার পর এভরি কোমোরোস দ্বীপপুঞ্জের জোহানার দিকে যাত্রা করেন। এরপর তিনি জাহাজটি পূণঃগঠন করেন-এর ওজন কমিয়ে গতি আরো বৃদ্ধি করেন এবং পানিতে আরো সাবলীলভাবে চলার উপযুক্ত করে তৈরি করেন। জাহাজ পূণঃগঠনের কাজ শেষ হওয়ার পর ফেঞ্চি সেসময় ভারত মহাসাগরের সবচেয়ে দ্রুতগতির জাহাজে পরিনত হয়েছিল। এভরি এই গতি ব্যবহার করে আক্রমণ করত ও তিনি একটি ফরাসি জলদস্যু জাহাজও নিজের দখলে নেন। এসময়েই তিনি তার নিজের জাহাজের জন্য ৪০ জন কর্মী সংগ্রহ করেন। এভরি ভারত মহাসাগরে আরো বেশি সক্রিয় হতে থাকেন ও তিনি সেসময়কার আরো বিখ্যাত অনেক জলদস্যুর সাথে জলদস্যুতা করতেন, যাদের মধ্যে অন্যতম থমাস টিউ। তার উল্লেখযোগ্য কাজের মধ্যে ছিল, সম্রাট আওরঙ্গজেবের সময় ইব্রাহিম খানের নিয়ন্ত্রণে থাকা গঞ্জ-ই-সাওয়াই জাহাজটি দখল করা।
কলকাতা চক্ররেল

কলকাতা চক্ররেল হল কলকাতা শহর ও তার উপকণ্ঠের বিভিন্ন অংশকে যোগ করা একটি রেলপথ ব্যবস্থা। উত্তরে দমদম জংশন স্টেশন থেকে থেকে শুরু করে পাতিপুকুর, কলকাতা, টালা, বাগবাজার, শোভাবাজার আহিরীটোলা, বড় বাজার, বি.বা.দী বাগ, ইডেন গার্ডেন্স, প্রিন্সেপ ঘাট, খিদিরপুর, রিমাউন্ট রোড, মাঝেরহাট, নিউ আলিপুর, টালিগঞ্জ, লেক গার্ডেন্স, বালিগঞ্জ জংশন, পার্ক সার্কাস, স্যার গুরুদাস ব্যানার্জী হল্ট , বিধান নগর রোড পার হয়ে সবশেষে পুনরায় দমদম জংশন পর্যন্ত চক্ররেলপথ আছে। রাজ্যের প্রথম মুখ্যমন্ত্রী বিধানচন্দ্র রায়-এর ভাবনা ছিল চক্ররেল। দিল্লি চক্ররেল "Maps of India"। ১১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।
কুরাইশ

কুরাইশ, কুরাঈশ বা কোরায়েশ (আরবি: قريش) ছিল আরবের একটি শক্তিশালী বণিক বংশ। এ বংশটি মক্কার অধিকাংশ অংশ আর কাবা নিয়ন্ত্রণ করত। ইসলাম ধর্মের নবী মুহাম্মদ কুরাইশ বংশের বনু হাশিম গোত্রে জন্মগ্রহণ করেন। ৬০০ খ্রিস্টাব্দ পর্যন্ত বংশটি ছিল ধনী বণিক যারা একদিকে ভারত মহাসাগর এবং পূর্ব আফ্রিকা এবং অন্যদিকে ভূমধ্যসাগরের মধ্যে বাণিজ্যে আধিপত্য বিস্তার করেছিল। তারা কাফেলা সংগঠিত করেছিল যেগুলি গ্রীষ্মে গাজা বে দামেস্ক এবং শীতকালে ইয়েমেন ভ্রমণ করেছিল। এই রাস্তায় তারা খনি এবং অন্যান্য উদ্যোগেও নিযুক্ত ছিল। তারা তাদের "হিলম" বা "উত্তেজনার অনুপস্থিতি" এর জন্য পরিচিত ছিল কারণ, তাদের প্রতিদ্বন্দ্বিতা সত্ত্বেও, তারা বাণিজ্যিক স্বার্থ এবং ঐক্যকে প্রথমে রাখত। বনু কিনানা বানু হথাইল বানু সুলায়ম বানু তামিম বনি আসাদ থাকিফ বানু হাওয়াজিন বানু ঘাতাফান কুরাইশ Al-Mubarakpuri, Safi-ur-Rahman (২০০২)। The Sealed Nector (Ar-Raheeq Al-Makhtum)। Darussalam। পৃষ্ঠা 30। আইএসবিএন 1591440718।  Bosworth এবং অন্যান্য 1998, পৃ. 434। Bosworth এবং অন্যান্য 1998, পৃ. 435। https://web.archive.org/web/20120419150705/http://www.princeton.edu/~batke/itl/denise/quraysh.htm
খুবজীপুর ইউনিয়ন

খুবজীপুর (Khubjipur) নাটোর জেলার অন্তর্গত গুরুদাসপুর উপজেলার একটি ইউনিয়ন। খুবজীপুর ইউনিয়ন নাটোর জেলার গুরুদাসপুর উপজেলার অন্তর্গত। খুবজীপুর ইউনিয়নের ইতিহাস সম্পর্কে সঠিক ভাবে কিছু জানা যায় নাই। তবে অনেকে বলেন যে, 'খু' অর্থ কাছে, 'জী' অর্থ জা বা আত্মা এবং 'পুর' অর্থ নগরী। অর্থাৎ, খুবজীপুর = আত্মার নগরী। খুবজীপুর ইউনিয়ন এর মোট আয়তন ৫৫৬০ একর। ১০টি গ্রামের সমন্বয়ে এ ইউনিয়ন গঠিত। মৌজার সংখ্যা ১০টি। খুবজীপুর ইউনিয়নের গ্রামগুলি হল- খুবজীপুর শ্রীপুর পিপলা চরপিপলা বামনবাড়িয়া চরবিলসা বিলসা রুহাই কালাকান্দ তেলকুপি এ ইউনিয়নের লোকসংখ্যা প্রায় ২০৮৩২ জন। পুরুষ ১০৮৮৯ জন, মহিলা ৯৯৪৩ জন। শিক্ষার হার ৭৩%। শিক্ষা প্রতিষ্ঠানের মধ্যে মহাবিদ্যালয় ২টি, উচ্চ বিদ্যালয় ৩টি, প্রাথমিক বিদ্যালয় ৮টি, মাদ্রাসা ৪টি (২টি দাখিল ও ২টি এবতেদায়ী)। অর্থনীতি মূলত কৃষিনির্ভর। মোট আবাদী জমির পরিমাণ ৪৯৩৪ একর। এর মধ্যে একফসলী ১২৩১ একর, দুইফসলী ৩৮২৩ একর, তিন ফসলী ৪৭৮ একর। পতিত জমির পরিমাণ ২৫৩ একর। হাট বাজারের সংখ্যা ২টি। খুবজীপুর বাজার - প্রতি রবিবার ও বুধবার এখানে সাপ্তাহিক হাট বসে। বিলসা বাজার - বর্ষাকালে এই বাজারের চারপাশে শুধু পানি আর পানি থাকে । চলনবিল অঞ্চলের ইতিহাস, ঐতিহ্য ও সংস্কৃতি রক্ষার উদ্দেশ্যে খুবজীপুর গ্রামে অধ্যক্ষ এম. এ. হামিদ সাহেব এর উদ্যোগে ১৯৭৮ সালে প্রতিষ্ঠিত হয়েছে চলনবিল জাদুঘর। এটি বাংলাদেশ প্রত্নতত্ত্ব বিভাগের আওতাধীন। পিপলা গ্রামে মুঘল আমলের একটি প্রাচীন মসজিদ রয়েছে। এছাড়া শ্রীপুর গ্রামের বহু পুরোনো আমলের একটি বিশালাকার শিমুল গাছ দর্শনার্থীদের নিকট দর্শনীয় বস্তু হয়ে উঠেছে। সরদার এম. এ. হামিদ মোঃ আব্দুল কুদ্দুস প্রধান যোগাযোগ মাধ্যম রিক্সা, ভ্যান ও নৌকা। পাকা রাস্তা পিচ কার্পেটিং ০৩ কি.মি ও ইট পাড়া ০৩ কি.মি। কাঁচা রাস্তা ২১কি.মি। ব্রিজের সংখ্যা ৪টি। "সংরক্ষণাগারভুক্ত অনুলিপি"। ২১ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।  http://khubjipurup.natore.gov.bd/[স্থায়ীভাবে অকার্যকর সংযোগ]
হাবিবা সারাবি

হাবিবা সারাবি (ফার্সি: حبیبه سرابی) আফগানিস্তানের বামিয়ান প্রদেশের গভর্নর হিসেবে ২০১১ সাল থেকে কাজ করছেন। হাজারা নামের সংখ্যালঘু সম্প্রদায় থেকে উঠে আসা দেশের প্রথম মহিলা গভর্নর তিনি। ২০০৮ সালে বিশ্বখ্যাত টাইম ম্যাগাজিনের করা পরিবেশবিষয়ক সেরাদের তালিকায় যুক্ত হয়েছে তার নাম। ১৯৫৭ সালের ৫ ডিসেম্বর আফগানিস্তানের হাজারা নামের সংখ্যালঘু সম্প্রদায়ে জন্ম হাবিবা সারাবির। কাবুলে উচ্চবিদ্যালয় পর্যন্ত পড়াশোনা করে মেডিসিন বিষয়ে কাবুল বিশ্ববিদ্যালয়ে পড়াশোনা করেন তিনি। স্নাতক হয়ে বিশ্ব স্বাস্থ্য সংস্থার বৃত্তি পেয়ে ভারতে গিয়ে উচ্চতর শিক্ষা গ্রহণ করেন। ২০০৫ সালে দেশটির প্রথম নারী গভর্নরের দায়িত্ব নিয়ে সমাজে শিক্ষার প্রসারে, নারীদের অধিকার রক্ষার কাজে উল্লেখযোগ্য অবদান রেখেছেন তিনি। এর আগে দেশটির মহিলাবিষয়ক মন্ত্রণালয়ের দায়িত্বে ছিলেন হাবিবা। হাবিবা সারাবির স্বামীর নাম মোহাম্মদ আরেফ। তাদের তিন সন্তান। হাবিবা সারাবি কাজের স্বীকৃতি হিসেবে পেয়েছেন অনেক পুরস্কার। স্বাস্থ্য, কৃষি খাত ও শান্তি রক্ষায় বিশেষ অবদানের পুরস্কার পেয়েছেন তিনি। রামোন ম্যাগসেসে পুরস্কার (২০১১ সাল) যুক্তরাষ্ট্রের জেসন পুরস্কার (২০০৫ সাল) ম্যাগসাইসাই বিজয়ী আফগান নারী,দৈনিক প্রথম আলো। ঢাকা থেকে প্রকাশের তারিখ: জুলাই ৩১, ২০১৩ খ্রিস্টাব্দ। আফগান মহিলা গভর্নর হাবিবা ম্যাগসাইসাইয়ের জন্য নির্বাচিত ওয়েব্যাক মেশিনে আর্কাইভকৃত ৩০ আগস্ট ২০১৩ তারিখে,দৈনিক আমার দেশ। ঢাকা থেকে প্রকাশের তারিখ: ২৬ জুলাই ২০১৩ খ্রিস্টাব্দ। ম্যাগসাইসাই পুরস্কার পাচ্ছেন আফগানিস্তান ও মিয়ানমারের ২ মহিলা ওয়েব্যাক মেশিনে আর্কাইভকৃত ৫ আগস্ট ২০১৩ তারিখে,দৈনিক ইত্তেফাক। ঢাকা থেকে প্রকাশের তারিখ: ২৬শে জুলাই ২০১৩ খ্রিস্টাব্দ। উইকিমিডিয়া কমন্সে হাবিবা সারাবি সংক্রান্ত মিডিয়া রয়েছে। Biography on the Global Fund website Biography on Salon.com BBC article on her appointment as governor BBC article on her impending appointment NPR Report: Female Governor Fights Lonely Battle in Afghanistan EurasiaNet: Afghanistan's First Female Governor Strives to Change Attitudes and Habits
গঞ্জ-ই-সাওয়াই

গঞ্জ-ই-সাওয়াই বা গাঙ্‌-ই-সাওয়াই ছিল ভারী অস্ত্রশস্ত্রে সজ্জিত মোঘল সম্রাট আওরঙ্গজেবের অধীন একটি বাণিজ্য জাহাজ। জাহাজটি ৭ই সেপ্টেম্বর, ১৬৯৫ সালে ইংরেজ জলদস্যু হেনরি এভরি দখল করেন। জাহাজটি হেনরি এভরি ভারত মহাসাগরের ইয়েমেন-সুরাত-এর (বর্তমান মুচা) পথে আটক করেন। আগস্ট ১৬৯৫ সালে এভরি ও তার জাহাজ ফেঞ্চি মান্দাব স্ট্রেইটে পৌঁছে। সেখানে এভরি থমাস টিউ সহ চারজন জলদস্যুদের নিয়ে একটি দল গঠন করে কারণ সেসময় মোঘলদের ২৫টি জাহাজ ভারত মহাসাগরে অবস্থান করছিল। ৭ই সেপ্টেম্বর রাতে গঞ্জ-ই-সাওয়াই ও ফাহাত মুহাম্মদ নামে আরো একটি এসকর্ট জাহাজ পথভ্রস্ট হয়ে সুরাতের দিয়ে চলে যায়। এভরি ও তার দলের লোকেরা প্রথমে ফাহাত মুহাম্মদে আক্রমণ চালায় এবং এর ক্যাপ্টেনকে হত্যা করে। পরে জলদস্যুরা এ জাহাজটিতে থাকা প্রায় £৫০,০০০ সমমূল্যের রত্নভান্ডার দখল করে নেয়। পরবর্তীতে এভরি গঞ্জ-ই-সাওয়াই আক্রমণের উদ্দেশ্যে যাত্রা করে কিন্তু জাহাজটিতে ৬২টি কামান ও ৪ থেকে ৫শত লোকের সমন্বয়ে গঠিত সম্রাটের বাহিনী ছিল। এছাড়াও এতে ছয়শত-এর মত যাত্রী ছিল। জাহাজটি দখলের সময় ছোট একটি যুদ্ধ হয়েছিল বলে সমসাময়িক তথ্য থেকে পাওয়া যায় কিন্তু উভয় পক্ষের কিছু লোক নিহত হলেও শেষ পর্যন্ত হেনরি এভরি জাহাজটি দখল করতে সমর্থ হয়। দখল করার পর তার বাকীদের বন্দি করে। বিজয়ী জলদস্যুদল পরবর্তী কয়েকদিন বন্দিদের হত্যা ও নারীদের ধর্ষণসহ নানা অপকর্মে লিপ্ত হয়। এছাড়াও জাহাজের গুপ্তধন কোথায় রাখা হয়েছে এটা জানার জন্যও তারা বন্দিদের উপর নির্যাতন অব্যাহত রাখে। কিছু কিছু নারীকে ধর্ষণ করার পর তারা পানিতে ঝাঁপিয়ে আত্মহত্যা করে। বাকী জীবীত বন্দিদের পরবর্তীকালে জলদস্যুরা মুক্ত করে দেয়। গঞ্জ-ই-সাওয়াই থেকে লুট করা সম্পদের পরিমাণ ৫০০,০০০ স্বর্ণ ও রৌপ্য মুদ্রাসহ ছিল মোট £৩২৫,০০০ ও £৬০০,০০০। পরবর্তীতে জলদস্যুরা প্রত্যেকে £১,০০০ ও কিছু মুদ্রা নিজেদের মধ্যে ভাগাভাগি করে নেয়। Doug Lennox (২০০৮)। Now You Know Pirates: The Little Book of Answers (illustrated সংস্করণ)। Dundurn। পৃষ্ঠা 70। আইএসবিএন 978-1-55002-806-5।  Jadunath Sarkar (1962), A short history of Aurangzib, 1618-1707. Woodard, Colin (২০০৭)। The Republic of Pirates: Being the True and Surprising Story of the Caribbean Pirates and the Man Who Brought Them Down। Orlando, FL: Houghton Mifflin Harcourt। পৃষ্ঠা 20–23। আইএসবিএন 978-0-15-101302-9।
পার্সোনা নন গ্রাটা

পার্সোনা নন গ্রাটা (লাতিন: Persona non grata) শব্দের আক্ষরিক অর্থ অবাঞ্চিত বা অগ্রহণযোগ্য ব্যক্তি। কূটনীতিতে পার্সোনা নন গ্রাটা বলতে এমন বহির্দেশীয় ব্যক্তিকে বোঝায় যার নির্দিষ্ট কোন একটি রাষ্ট্রে অবস্থান ও প্রবেশ ঐ রাষ্ট্রের সরকার কর্তৃক নিষিদ্ধ ঘোষণা করা হয়েছে। সংক্ষেপে পার্সোনা নন গ্রাটা বলতে এমন ব্যক্তিকে বোঝায় যিনি গ্রাহক রাষ্ট্র কর্তৃক অগ্রহণযোগ্য ও অবাঞ্চিত ঘোষিত হয়েছে। এ ধরনের ব্যক্তি অবাঞ্চিত বলে ঘোষিত হলেই ঐ দেশ থেকে "প্রত্যাহারযোগ্য" বলে বিবেচিত হবে। ১৯৬১ সালের কূটনৈতিক সম্পর্ক বিষয়ক ভিয়েনা কনভেনশনের ২৩ নম্বর অনুচ্ছেদে বলা হয়েছে যে, গ্রাহক রাষ্ট্র প্রেরক রাষ্ট্রকে যেকোন সময়ে এই মর্মে নোটিশ প্রদান করতে পারে যে, মিশন-প্রধান, কোন কূটনৈতিক কর্মচারী বা অন্য কাজে নিয়োজিত কর্মচারীকে অবাঞ্চিত ঘোষণা করা হয়েছে। এ একতরফা নোটিশ প্রদানের জন্য গ্রাহক রাষ্ট্রকে কোন কারণ দর্শাতে হবে না। গ্রাহক রাষ্ট্রের মূল ভূখণ্ডে পৌঁছাবার পূর্বে কোন ব্যক্তিকে পার্সোনা নন গ্রাটা ঘোষণা করা যাবে। এসব ক্ষেত্রে প্রেরক রাষ্ট্র সংশ্লিষ্ট ব্যক্তিকে প্রত্যাহার করবে অথবা উক্ত মিশনের সাথে তার সম্পর্কচ্ছেদ ঘটাবে। "G. R. Berridge website"। Grberridge.diplomacy.edu। ২০১২-০৩-২০ তারিখে মূল থেকে আর্কাইভ করা। সংগ্রহের তারিখ ২০১২-০১-০৯।  উইকিঅভিধানে পার্সোনা নন গ্রাটা শব্দটি খুঁজুন। eDiplomat.com: Glossary of Diplomatic Terms Text of the Vienna Convention – PDF ওয়েব্যাক মেশিনে আর্কাইভকৃত ১০ সেপ্টেম্বর ২০১২ তারিখে
১৯৩০-এর দশকের অসমীয়া চলচ্চিত্রের তালিকা

১৯৩০-এর দশকে মুক্তিপ্রাপ্ত অসমীয়া চলচ্চিত্রের একটি তালিকা। মাত্র দুটি সিনেমা ওই দশকে মুক্তি দেয়া হয়। ১৯৩৫ সালের ১০ মার্চ তারিখে মুক্তি লাভ করে জ্যোতিপ্ৰসাদ আগরওয়ালা প্রযোজিত এবং পরিচালিত প্রথম অসমীয়া চলচ্চিত্র জয়মতী। 'চিত্ৰলেখা মুভিটোন' এর ব্যানারে এই চলচ্চিত্র নির্মিত হয়। দ্বিতীয় চলচ্চিত্র ইন্দ্ৰমালতী ১৯৩৭, ১৯৩৮ এ তৈরি করা হয় এবং ১৯৩৯ সালে তা মুক্তি লাভ করে। Assam General Knowledge। Bright Publications। পৃষ্ঠা 109–। আইএসবিএন 978-81-7199-451-9। সংগ্রহের তারিখ ২৭ নভেম্বর ২০১২।  "Jyoti Prasad Agarwala and his films"। ১৪ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।  "Mazid, Altaf (2006), Joymoti : The first radical film of India, Himal Magazine, March 2006."। ৮ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।  "List of Assamese Movies (Passed by the Censor Board)"। Rupaliparda.com। মার্চ ১৮, ২০১৪ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০১৩।  ইন্টারনেট মুভি ডেটাবেজে জয়মতী (ইংরেজি) ইন্টারনেট মুভি ডেটাবেজে ইন্দ্ৰমালতী (ইংরেজি)
মেটে হুতোমপ্যাঁচা

মেটে হুতোমপ্যাঁচা (বৈজ্ঞানিক নাম: Bubo coromandus) বা ভুমা প্যাঁচা (ইংরেজি নাম: Dusky eagle-owl) Strigidae (স্ট্রিজিডি) গোত্র বা পরিবারের অন্তর্গত Bubo (বুবো) গণের অন্তর্গত বড় আকারের প্যাঁচা। মেটে হুতোমপ্যাঁচার বৈজ্ঞানিক নামের অর্থ করোম্যান্ডলের হুতোমপ্যাঁচা (লাতিন: bubo = হুতোমপ্যাঁচা, coromandus = করমন্ডল উপকূল)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এরা বিস্তৃত, প্রায় ১৪ লক্ষ ৩০ হাজার বর্গ কিলোমিটার এলাকা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমছে, কিন্তু এখনও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। মেটে হুতোমপ্যাঁচার উপপ্রজাতি দুইটি: B. c. coromandus (Latham, 1790) - পাকিস্তান, মধ্য ও উত্তর ভারত, দক্ষিণ নেপাল, আসাম ও বাংলাদেশের ঢাকা, খুলনা ও সিলেটের পত্রপতনশীল বনে দেখা যায়; চীনের পূর্বাঞ্চলে যে সদস্যগুলো দেখা যায় তারা সম্ভবত এ উপপ্রজাতির অন্তর্ভুক্ত। B. c. klossi (Robinson, 1911) - উত্তর ও পশ্চিম মায়ানমার, পশ্চিম থাইল্যান্ড ও মালয়েশিয়া। মেটে হুতোমপ্যাঁচা কানঝুঁটিওয়ালা বড়সড় নিশাচর পাখি। এর দৈর্ঘ্য কমবেশি ৫৮ সেমি, ডানা ৪০ সেমি, ঠোঁট ৪.২ সেমি, লেজ ১১.৫ সেমি ও পা ৬.৮ সেমি। এর পিঠ ধূসরাভ-বাদামি। অতি সরু ছিটে দাগ ও বিচ্ছিন্ন কালচে বাদামি ছিটে দাগ দেখা যায়। দেহতল ধূসরাভ সাদা। সূক্ষ্ম আঁকাবাঁকা দাগ রয়েছে। কাঁধ ও ডানা বাদামি। ডানায় পীতাভ ও সাদাটে তিলা থাকে। লেজের পালকে আড়াআড়ি ডোরা রয়েছে। চোখ ফিকে হলুদ। ঠোঁট নীলচে-সাদা। আঙুল ফিকে বাদামি ও নখর কালচে বাদামি। স্ত্রী ও পুরুষ পাখির চেহারা অভিন্ন। ছানা সাদা কোমল পালকে ঢাকা তুলতুলে বলের মত দেখতে। মেটে হুতোমপ্যাঁচা পুরোন আমবাগান, তেঁতুলবন, বাগান ও ঘন বনের বসবাস করে। সাধারণত পানির ধারে এর বিচরণ বেশি। সচরাচর একা কিংবা জোড়ায় জোড়ায় থাকে। গাছে বসে ভূমিতে শিকার খোঁজে ও লম্বা নখর দিয়ে শিকার ধরে খায়। এর খাদ্যতালিকায় রয়েছে ছোট স্তন্যপায়ী, পাখি, সরীসৃপ, বড় পোকা, জলজ পোকা ইত্যাদি। রাতে, বিশেষ করে ভোর ও গোধূলিতে এবং মেঘাচ্ছন্ন দিনে কর্মতৎপর থাকে। দিনে ছায়াঘেরা গাছে ঘুমায় ও সূর্যাস্তের একঘণ্টা আগে জেগে ওঠে। সচরাচর গম্ভীর স্বরে ডাকে: ও-ও-ও-ও-ও-ও-ওওওওউ। শীতকালে ও বর্ষাকালে বেশি ডাকে। নভেম্বর-এপ্রিল মাসে পানির ধারে বড় গাছের কোটরে এরা বাসা করে। এছাড়া শকুন, চিল ও ঈগলের পুরোন বাসায় সবুজ পাতার আস্তরণ দিয়ে ডিম পাড়ে। ডিমগুলো সাদা, সংখ্যায় ২টি। ডিমের মাপ ৫.৯ × ৪.৮ সেমি। "Bubo coromandus"। The IUCN Red List of Threatened Species। ২০১৩-০৯-২৬ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৫।  রেজা খান (২০০৮)। বাংলাদেশের পাখি। ঢাকা: বাংলা একাডেমী। পৃষ্ঠা ৬৭। আইএসবিএন 9840746901।  জিয়া উদ্দিন আহমেদ (সম্পা.) (২০০৯)। বাংলাদেশ উদ্ভিদ ও প্রাণী জ্ঞানকোষ: পাখি, খণ্ড: ২৬। ঢাকা: বাংলাদেশ এশিয়াটিক সোসাইটি। পৃষ্ঠা ১১৮।  "Dusky Eagle Bubo coromandus"। BirdLife International। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৩-০৬-১৫।  "Dusky Eagle-owl (Bubo coromandus)"। The Internet Bird Collection। সংগ্রহের তারিখ ২ আগস্ট ২০১৩।  উইকিমিডিয়া কমন্সে মেটে হুতোমপ্যাঁচা সংক্রান্ত মিডিয়া রয়েছে। মেটে হুতোমপ্যাঁচার আরও আলোকচিত্র ওয়েব্যাক মেশিনে আর্কাইভকৃত ৪ ডিসেম্বর ২০১১ তারিখে।